Συντεταγμένες: 50°3′16.49″N 19°51′11.51″E﻿ / ﻿50.0545806°N 19.8531972°E﻿ / 50.0545806; 19.8531972

Ο **Ζωολογικός Κήπος της Κρακοβίας** (πολωνικά: *Ogród Zoologiczny w Krakowie*) βρίσκεται στην Κρακοβία της Πολωνίας και ιδρύθηκε το 1929. Είναι το σπίτι για πάνω από 1.500 ζώα και περίπου 260 είδη. Ο ζωολογικός κήπος είναι μέλος της Ευρωπαϊκής Ένωσης Ζωολογικών Κήπων και Ενυδρείων και της Παγκόσμιας Ένωσης Ζωολογικών Κήπων και Ενυδρείων.

Ιστορία
-------

Η πρώτη αναφορά για εξωτικά ζώα που φυλάσσονταν στην Κρακοβία χρονολογείται από το 1406, όταν ένα ζευγάρι λιονταριών μεταφέρθηκε από τη Φλωρεντία στην Κρακοβία. Πριν από την ίδρυση του Ζωολογικού Κήπου της Κρακοβίας, υπήρχε ένα βασιλικό θηριοτροφείο στο λόφο Βάβελ τον Μεσαίωνα. Η συλλογή περιελάμβανε ζώα όπως πίθηκοι, καμήλες, λιοντάρια, λεοπαρδάλεις και πολλά είδη τρωκτικών. Όταν ο Βασιλιάς Σιγισμούνδος Γ΄ μετέφερε την πρωτεύουσα της Πολωνίας από την Κρακοβία στη Βαρσοβία το 1596, το θηριοτροφείο γνώρισε μια περίοδο παρακμής. Τον 18ο και 19ο αιώνα ιδρύθηκαν μια σειρά από άλλα ιδιωτικά θηριοτροφεία σε διάφορα μέρη της Κρακοβίας, όπως το Πάρκο της Κρακοβίας (τώρα το Πάρκο Μάρεκ Γκρεχούτα στην Κρακοβία). Οι ακτιβιστές του παραρτήματος της Κρακοβίας της Πολωνικής Εταιρείας Φυσιοδιφών «Κοπέρνικος» Βιντσέντι Βόμπερ, Καζίμιες Μασλανκιέβιτς, Λέον Χόλτσερ και Κάρολ Γουκασιέβιτς συνέλαβαν την ιδέα να ιδρύσουν έναν ζωολογικό κήπο στην Κρακοβία και να το δημιουργήσουν στο Δάσος Βόλσκι, κοντά στο Μπιελάνι.

Τα εγκαίνια του ζωολογικού κήπου πραγματοποιήθηκαν στις 6 Ιουλίου 1929, παρουσία του Προέδρου της Πολωνίας Ιγκνάτσι Μοστσίτσκι. Την ημέρα των εγκαινίων, ο ζωολογικός κήπος είχε στην κατοχή του 94 θηλαστικά, 98 πτηνά και 12 ερπετά. Ο Αντόνι Κόζιας διορίστηκε ο πρώτος διευθυντής του Ζωολογικού Κήπου της Κρακοβίας και κράτησε αυτή τη θέση μέχρι το 1966. Κατά τη διάρκεια του Δεύτερου Παγκοσμίου Πολέμου, ο ζωολογικός κήπος βρέθηκε υπό γερμανική διοίκηση και πολλά από τα ζώα που φυλάσσονταν στο ζωολογικό κήπο μεταφέρθηκαν σε άλλους ζωολογικούς κήπους στη Γερμανία. Το 1963, ιδρύθηκε μια εταιρεία με την ονομασία Αστικό Πάρκο και Ζωολογικός Κήπος (πολωνικά: *Miejski Park i Ogród Zoologiczny*) και πραγματοποιήθηκε μια περίοδος εκτεταμένης ανοικοδόμησης και εκσυγχρονισμού.

Επί του παρόντος, ο ζωολογικός κήπος περιέχει 1.500 ζώα που αντιπροσωπεύουν 260 είδη και καταλαμβάνει έκταση σχεδόν 17 εκταρίων. Ο ετήσιος αριθμός επισκεπτών ανέρχεται σε 300.000. Το πρόγραμμα αναπαραγωγής του ζωολογικού κήπου είχε ως αποτέλεσμα τη γέννηση ενός κόνδορα των Άνδεων το 2014. Άλλα ζώα που γεννήθηκαν σε αιχμαλωσία στο ζωολογικό κήπο περιλαμβάνουν: χαιτοφόρο λύκο, λεοπαρδάλεις του χιονιού, λεοπαρδάλεις, ιαγουάρους, αλεπούδες φενέκ, λύγκες καρακάλ, ευρωπαϊκές αγριόγατες, βόρειους λύγκες, κούσκους εδάφους, χιμπατζήδες, υλοβάτες και σκιουροπίθηκους.

Εικόνες
-------

* Εφιππιόρυγχος πελαργόςΕφιππιόρυγχος πελαργός
* ΣτρουθοκαμήλοιΣτρουθοκαμήλοι
* ΡοδοπελεκάνοιΡοδοπελεκάνοι
* ΤίγρηΤίγρη
* Πυγμαίοι ιπποπόταμοιΠυγμαίοι ιπποπόταμοι
* Υλοβάτης ο λαρΥλοβάτης ο λαρ
* ΒικούνιαΒικούνια
* Κοινός ταυρότραγοςΚοινός ταυρότραγος
* ΣουρικάταΣουρικάτα
* ΚαμηλοπαρδάλειςΚαμηλοπαρδάλεις
* Βακτριανές καμήλεςΒακτριανές καμήλες
* ΚροκόδειλοςΚροκόδειλος

Δείτε επίσης
------------

* Ζωολογικός Κήπος της Βαρσοβίας
* Ζωολογικός Κήπος του Βρότσουαφ
* Ζωολογικός Κήπος του Λοτζ
* Ζωολογικός Κήπος του Πόζναν

Παραπομπές
----------

1. ↑  Ανακτήθηκε στις 12  Νοεμβρίου 2018.
2. ↑  «Krakowskie ZOO».. Ανακτήθηκε στις 2018-08-26.
3. 1 2  «Historia ZOO».. Ανακτήθηκε στις 2018-08-26.
4. ↑  «Historia zoo».
5. ↑  «Młody kondor wychodzi z ukrycia». Αρχειοθετήθηκε από το πρωτότυπο στις 2014-12-14.. Ανακτήθηκε στις 2018-09-01.
6. ↑  «Krakow's Zoological Garden». Αρχειοθετήθηκε από το πρωτότυπο στις 2018-08-27.. Ανακτήθηκε στις 2018-08-26.